Berlingske Tidende, 1833-01-04
Det Kongelige Museum for Nordiske Oldsager har i Aaret 1832 fremdeles (see Statstidenden No. 275) havt følgende Tilvæxt: 78) Foræret af Hs. Durchl. Landgreve Carl af Hessen, og modtaget ved Hs. Execell. Hr. Overkammer. herre Hauch. a) En udmærket smuk Primstav eller Runekalender, udarbeidet i nyere Tider efter de gamle Mønstere med nogle Tillæg. Den begynder, ligesom nogle i Sverrig forarbeidede, ei med Vinteren, men med det christelige Nyaar, og en fortsat paa den ene Side indtil den 30te Juni, begynder igjen paa den anden Side med den 1ste Juli, og slutter paa denne med den 31te December. Helgendagenes Mærker ere mange ogsaa findes her Maanecirkler, anbragte for den aftagende og tiltagende Maane, ligesom Anviisning til at udregne Paasken. At den er forfærdiget i Sverrig, og efter 1632, kan med Bestemthed sees af, at Gustav Adolfs Dødsdag, den 6te Novbr., findes anmærket. Denne smukke Primstav kan tjene til at lette Forklaringen af adskillige af de ældre og dunklere, som have lignende Sammenstillinger af Runer. 1) En Steenkile med Spør til at Eggen i Oldtiden har været afslidt og er atter til sleben. 79) Kjøbte: a) En Sølv=Fingerring med rød Glassus, indfattet; b) Et Sølvkors med nedhængende skaalformige Zirater, begge i Form af den senere Middelalders Arbeide. 80) Foræret af Hr. Stiftsrevisor Hviid i Mariboe en gammel Jernspore af en usædvanlig Form uden Hjul, men endende sig i en tredobbelt but Spids; den er funden af Fuldmægtig Lystager i Jorden ved Bremersvold. 81) Jndsendte ved Hr. Amtsfuldmægtig Schroll fra Præstøe Amtscontoir paa Nysøe: a) En Steenere af usædvanlig Form og b) en Steenskive, gjennemboret i Midten med et rundt Hul, fundne ved Pløining paa Aunøe=Gaardens Marker, og indleverede til Amtscontoiret af Gaardens Eier, Hr. Landvæsenscommissair Staal. 82) Foræret af Hr. Etatsraad Lehmann, Committeret i General=Toldkammeret, et udmærket Prøvestykke af en fast og haard Steenmasse, der er funden ved Anlægning af Havnen i Helsingøer. Den viser, i hvor kort Tid under egne Betingelser en Steenmasse kan danne sig. Fragmenter af forskjellige Sager have samlet, og sees siddende i Steenmassen, saasom Dyrebeen, Knappenaale, Pibestilke, Glas, Muursteen og enkelte Skillemynter fra Christian den 4des og Frederik den 3dies Tid, ja endog senere. Det synes især, at være opløst Jern, der har givet Anledning til denne Technolith, hvorom Etatsraaden har givet en Beretning i Okens Jsis for 1831. Museet var allerede forhen i Besiddelse af nogle, men mindre characteristiske, Prøver af samme Masse, indsendte af Hr. Justitsraad Knudsen, daværende Byfoged i Helsingøer. 83) Foræret af Hr. Capitain Schrader og indsendt ved Hr. Professor, Dr. Theol. Larsen i Holbek en gammel Hestesko af Jern, funden i Holbek Slots gamle Grave. Den er noget afvigende fra de nu brugelige, men stemmer med andre fra Middelalderen. 84) Forærede af Hr. Overkrigscommissair og Dannebrogsmand Gruner til Kjærup: a) en kølle dannet fiin Slibesteen, paa hvilken man i Oldtiden har tilslebet Steenredskaber; den ene Ende er nu desværre afbrudt. J Museet fandtes forhen ikkun ti Slibestene fra Oldtiden af denne Form. b) En Steentile uden Bane bagtil, fundne ved Gravning i Beenløse i Sorø Amt. 85) Foræret af Hr. Pastor Krøyer til Fohl ved Ribe en Bronce=Daggert med Haandtag, 18 Tommer lang, funden i en Gravhøi i Nærheden af Fohl. 86) Jndleveret en Fingerring af Guld, af snoet Arbeide, bestaaende af to tykke Traade, imellem hvilke er vundet en finere snoet Traad; den er tykkere paa Forsiden; den er funden ved Pløining i Nærheden af Aakirkebye. Værdien godtgjordes Finderen.